1. ปัจจัยความเสี่ยง

กลุ่มบริษัทโทรีเซนเผชิญความเสี่ยงหลายอย่างที่อาจจะมีผลกระทบกับธุรกิจ สถานะทางการเงิน
และผลประกอบการของบริษัทฯ และของกลุ่ม

ความเสี่ยงที่เกี่ยวข้องกับกลุ่มธุรกิจเรือบรรทุกสินค้าแห้งเทกอง
และกลุ่มธุรกิจบริการที่เกี่ยวข้องกับการเดินเรือ

ความผันผวนของค่าเช่าเรืออาจมีผลกระทบอย่างมากต่อรายได้และรายรับของกลุ่ม

อัตราค่าเช่าเรือที่จ่ายให้กับเรือบรรทุกสินค้าแห้งเทกอง
เป็นผลมาจากความสมดุลย์ระหว่างอุปสงค์และอุปทานของเรือ และบริการต่างๆ ของเรือ ปัจจัยอื่นๆ
รวมถึงอุปสงค์ของการผลิตสินค้าแห้งเทกอง ระยะทางการขนส่งสินค้าแห้งเทกองทางทะเล
ความเปลี่ยนแปลงของการค้าทางทะเล และรูปแบบการขนส่งทางทะเลอื่นๆ
จำนวนการรับมอบเรือที่สั่งต่อใหม่ การปลดระวางเรือเก่า สภาพเศรษฐกิจโลก การพัฒนาต่างๆ
ในการค้าระหว่างประเทศ การแข่งขันจากการขนส่งประเภทอื่น ความแออัดของท่าเรือและคลอง
และจำนวนของเรือที่ไม่สามารถให้บริการได้ อาจทำให้มีอิทธิพลต่ออัตราค่าเช่าเรืออย่างมีนัยสำคัญ
ถ้าอัตราค่าเช่าเรือลดลง ผลประกอบการทางการเงิน การคาดการณ์ต่างๆ
และความสามารถในการทำกำไรในอนาคตของกลุ่มบริษัท อาจได้รับผลกระทบอย่างมาก
การขึ้นลงของอัตราค่าเช่าเรืออาจทำให้เกิดความผันผวนในรายได้และกำไรของกลุ่มบริษัท

เพื่อจำกัดความผันผวนนี้
จุดมุ่งหมายของกลุ่มบริษัทโทรีเซนคือการให้บริการกองเรือที่หลากหลายและมีความสมดุลย์
กลุ่มบริษัทแบ่งเรือจำนวนหนึ่งเพื่อให้เช่าเหมาเรือแบบเป็นระยะเวลา
การให้บริการเรือแบบประจำเส้นทางซึ่งอัตราค่าระวางเรือมีความผันผวนน้อยกว่า
ยังคงเป็นธุรกิจหลัก
รวมทั้งมีสัญญารับขนส่งสินค้าล่วงหน้าและให้บริการแบบไม่ประจำเส้นทางเป็นธุรกิจเสริม
กลุ่มบริษัทโทรีเซนยังได้ขยายรูปแบบการขนส่งสินค้าและพยายามจะไม่มุ่งเน้นเจาะจงเฉพาะการขนส่งแบบใดแบบหนึ่ง

มูลค่าตลาดของเรือของกลุ่มบริษัทโทรีเซนอาจมีความผันผวนอย่างมีนัยสำคัญ
และอาจมีผลกระทบต่อผลประกอบการและความสามารถในการลงทุนเพิ่มเติมของกลุ่มบริษัท

กลุ่มบริษัทโทรีเซนอยู่ในอุตสาหกรรมที่ใช้เงินทุนสูง
ซึ่งต้องการเงินทุนจำนวนมากและมีค่าใช้จ่ายในระยะยาวอื่นๆ ด้วย
มูลค่าตลาดของเรือบรรทุกสินค้าแห้งเทกองผันผวนตามสภาวะเศรษฐกิจ และตลาด
โลกซึ่งมีผลต่ออุตสาหกรรม อุปสงค์ของเรือขนส่งสินค้า จำนวน ประเภท
อายุและขนาดของเรือเทียบกับกองเรือโลก การแข่งขัน อัตราค่าเช่าเรือ กฎระเบียบ
ความก้าวหน้าทางเทคโนโลยี ราคาของเรือใหม่ การซื้อเรือเพิ่มในช่วงที่มีอุปสงค์ของการใช้เรือสูง
อาจจะเป็นเหตุผลในเชิงธุรกิจที่จะมีความจำเป็นต้องเพิ่มขนาดของกองเรือให้กับกลุ่มบริษัท
ในระยะยาวอาจทำให้มีผลกระทบต่อสภาพทางการเงินของกลุ่มบริษัท ในกรณีที่บริษัทฯ
ไม่สามารถหารายได้มากเพียงพอ (เนื่องจากอัตราค่าเช่าเรือลดลง)
เพื่อหักลบกลบค่าใช้จ่ายที่เพิ่มมากขึ้น

มูลค่าของเรือที่ลดลงอาจมีผลกับความสามารถของกลุ่มในการหาเงินสดให้เพียงพอ
และสามารถนำไปสู่การผิดนัดชำระหนี้สัญญากู้ยืมเงินของกลุ่มบริษัท
นอกจากนี้มูลค่าตลาดของกองเรือขนส่งสินค้าแห้งเทกองอาจตกลงต่ำกว่ามูลค่าทางบัญชี
เนื่องจากเรือมีอายุเพิ่มขึ้นและอาจทำให้ขาดทุน
ถ้ากลุ่มบริษัทขายเรือในราคาต่ำกว่ามูลค่าบัญชีที่ลดต่ำลง

นโยบายของกลุ่มบริษัทโทรีเซน
คือการปลดระวางหรือขายเรือของเราเมื่อเรือมีอายุงานตามเกณฑ์ที่กำหนดไว้
และแผนการที่จะค่อยๆ ปรับปรุงกองเรือใหม่ในอีกสามถึงห้าปีข้างหน้า
กลุ่มบริษัทโทรีเซนได้จัดหาเงินทุนเพื่อรับนโยบายปรับปรุงกองเรือใหม่ในปี 2550
โดยการออกหุ้นกู้แปลงสภาพจำนวน 169.8 ล้านดอลลาร์สหรัฐอเมริกาและเงินกู้ร่วมหลายสถาบัน
(syndicated loans) จำนวน 396 ล้านดอลลาร์สหรัฐอเมริกา
เงินที่ได้จากการขายหุ้นกู้แปลงสภาพนั้นได้นำมาใช้ในการชำระหนี้เงินกู้จากธนาคารในกลุ่มธุรกิจเรือบรรทุกสินค้าแห้งเทกองของกลุ่มบริษัท
ทำให้กองเรือบรรทุกสินค้าแห้งเทกองของกลุ่มบริษัทในปัจจุบันปลอดจากภาระจำนองและไม่มีสัญญาที่จะต้องคืนเงินกู้ใดๆ
คงค้างอยู่

ความผันผวนของการผลิตน้ำมัน ราคาน้ำมัน และน้ำมันเชื้อเพลิง
อาจทำให้มีผลกระทบต่อสภาวะทางการเงินและผลการดำเนินการของกลุ่มบริษัทโทรีเซน

บริษัทที่ขนส่งสินค้าทางทะเลจะมีค่าใช้จ่ายหลักคือ ต้นทุนน้ำมันเชื้อเพลิง
ซึ่งในช่วงที่ผ่านมาจะอยู่ในช่วงร้อยละ 22.48 ถึง 27.73 ของต้นทุนการดำเนินงานของเรือทั้งหมด
เมื่อไม่กี่ปีมานี้ ราคาน้ำมันเชื้อเพลิงเพิ่มขึ้นสูงเป็นอย่างมาก ในวันที่ 30 กันยายน 2550
ราคาสูงสุดของน้ำมันดิบอยู่ที่ 77.05 ดอลลาร์สหรัฐอเมริกาต่อบาเรล
ซึ่งแสดงให้เห็นว่าราคาน้ำมันอาจยังคงอยู่ในระดับสูงอย่างนี้ต่อไป กลุ่มบริษัทฯ
ยังมีความเสี่ยงจากความผันผวนของราคาน้ำมันในกรณีให้บริการเดินเรือแบบประจำเส้นทาง
เนื่องจากกลุ่มบริษัทอาจต้องรับ ภาระจากการเพิ่มขึ้นของค่าใช้จ่ายในการดำเนินการของเรือทั้งหมด
(เนื่องจากการเพิ่มขึ้นของราคาน้ำมัน)
ก่อนที่จะมีการปรับราคาในการให้บริการขนส่งสินค้าแบบประจำเส้นทาง

ไม่กี่ปีที่ผ่านมานี้แม้ว่าข้อกำหนดในการให้เช่าเหมาเรือแบบเป็นระยะเวลา
ช่วยให้กลุ่มบริษัทสามารถผลักภาระต้นทุนน้ำมันเชื้อเพลิงไปให้บริษัทลูกค้าที่ขนส่งสินค้าทางทะเล
และมีการปรับเปลี่ยนเงื่อนไขในสัญญารับขนส่งสินค้าล่วงหน้า
สำหรับการเปลี่ยนแปลงของราคาน้ำมันเชื้อเพลิง การเพิ่มของราคาต้นทุนของน้ำมันเชื้อเพลิง
เหล่านี้ทำให้เกิดผลกระทบต่อสภาวะทางการเงินและผลการดำเนินงานของกลุ่มบริษัทในกรณีที่กลุ่มบริษัทฯ
ไม่สามารถขึ้นอัตราค่าเช่าเรือหรือไม่สามารถชดเชยต้นทุนค่าเชื้อเพลิงที่สูงขึ้นจากลูกค้าได้

นโยบายของกลุ่มบริษัทโทรีเซน คือการแบ่งกองเรือในสัดส่วนร้อยละ 30 ถึง 40
ไปใช้ในการให้บริการให้เช่าเหมาลำแบบเป็นระยะเวลาซึ่งจะช่วยจำกัดค่าใช้จ่ายของน้ำมันเชื้อเพลิง
นอกจากนี้กลุ่มบริษัทยังมีแผนจะป้องกันความเสี่ยงจากราคาน้ำมันเป็นครั้งคราว
และเมื่อต้นทุนน้ำมันมีการป้องกันความเสี่ยงแล้ว ต้นทุนเหล่านี้อาจจะถูกผลักไปที่ลูกค้า

ความเสี่ยงของกลุ่มบริษัทโทรีเซนจากการให้บริการเช่าเหมาลำระยะสั้นในตลาดเช่าเรือระยะสั้น
อาจทำให้เกิดความผันผวนต่อความสามารถในการทำกำไร

อัตราค่าเช่าเรือในตลาดเช่าเรือระยะสั้นหลายตลาดที่กลุ่มบริษัทโทรีเซนดำเนินธุรกิจอยู่นั้น
มีความหลากหลายอย่างมากขึ้นอยู่กับปัจจัยหลายประการ ได้แก่ จำนวนเรือในกองเรือโลก
การกระจายกำลังเรือ การที่มีเรือใหม่เข้ามาในตลาด การปลดระวางเรือเก่า
และอุปสงค์ของสินค้าที่จะขนส่ง
จุดที่เรือวิ่งรับขนส่งสินค้ายังมีผลต่อความสามารถของกลุ่มบริษัทในการใช้เรืออย่างมีประสิทธิภาพ
เพื่อตอบสนองต่อความผันผวนของความต้องการในการเช่าเรือในระยะสั้นและสัญญารับขนส่งสินค้าล่วงหน้า
สำหรับรอบบัญชีสิ้นสุดวันที่ 30 กันยายน 2550 ร้อยละ 72 ของรายได้จากค่าระวางขั้นต้น
(gross) และร้อยละ 67 ของรายได้สุทธิจากการเดินเรือในแต่ละเที่ยว
ได้มาจากการให้บริการแบบประจำเส้นทาง การให้เช่าเหมาเรือ และสัญญาอื่นๆ
ที่มีการกำหนดราคาตามตลาดเช่าเรือระยะสั้น
จากการที่กลุ่มธุรกิจเรือบรรทุกสินค้าแห้งเทกองมีรายได้บางส่วนจากการให้เช่าเรือที่อัตราตลาดเช่าเรือระยะสั้น
ดังนั้นการลดลงของอัตราค่าเช่าเรือในช่วงเวลาใดเวลาหนึ่งจึงมีผลกระทบต่อผลประกอบการของกลุ่มบริษัทโทรีเซนในช่วงเวลานั้นๆ

นโยบายของกลุ่มบริษัทโทรีเซน คือ การสร้างรายได้ที่สม่ำเสมอตลอดปี
โดยการทำสัญญากับลูกค้าไว้ล่วงหน้าชนิดให้เช่าเหมาลำเป็นระยะเวลาและจากสัญญารับขนส่งสินค้าล่วงหน้า
ดังนั้นจึงสามารถช่วยลดความเสี่ยงจากความผันผวนของอัตราค่าเช่าเรือในตลาดเช่าเรือระยะสั้นได้

ความสำเร็จของกลุ่มบริษัทโทรีเซนในอนาคต
ขึ้นอยู่กับความสามารถในการบริหารความเจริญเติบโตของกลุ่มธุรกิจ

ปัจจุบันกลุ่มบริษัทโทรีเซนมีแผนงานในการขยายและปรับปรุงกองเรือใหม่
กลุ่มบริษัทโทรีเซนได้ลงนามในสัญญาสั่งต่อเรือใหม่เป็นจำนวนหลายลำ และจะหาโอกาสต่อไปเรื่อยๆ
ในการซื้อเรือใหม่ และ/หรือซื้อเรือมือสอง การทำงานของกลุ่มบริษัทโทรีเซนขึ้นอยู่กับเจ้าหน้าที่
ลูกเรือ และเจ้าหน้าที่บนฝั่ง รวมทั้งเทคโนโลยีสารสนเทศและระบบต่างๆ
ของกลุ่มบริษัทในการบริการกองเรือและแผนที่จะการขยายและปรับปรุงกองเรือใหม่
โดยไม่ลดคุณภาพการบริการให้กับบริษัทที่เป็นลูกค้า
อย่างไรก็ดีไม่สามารถประกันได้ว่าทรัพยากรบุคคลและเทคโนโลยีของกลุ่มบริษัทโทรีเซน
จะประสบผลสำเร็จในการบริหารแผนที่จะการขยายและปรับปรุงกองเรือใหม่

นอกเหนือจากแผนงานในการขยายและปรับปรุงกองเรือใหม่
อีกส่วนของกลยุทธ์ของกลุ่มบริษัทโทรีเซนคือหาโอกาสการขยายธุรกิจไปยังภูมิภาคใหม่ๆ
และหาบริการใหม่ๆ (อย่างเช่นการขยายไปสู่การให้บริการต่างๆ นอกชายฝั่ง)
ซึ่งจะช่วยทำให้กลุ่มบริษัทโทรีเซนสามารถเพิ่มความแข็งแกร่งทางการแข่งขัน
หรือต่อยอดจากสายธุรกิจที่มีอยู่ในขณะนี้
กลุ่มบริษัทโทรีเซนอาจจะไม่ประสบความสำเร็จจากการปฏิบัติตามกลยุทธ์ส่วนใดส่วนหนึ่งหรือทั้งหมดของกลยุทธ์ที่บริษัทฯ
ได้วางไว้

นโยบายของกลุ่มบริษัทโทรีเซนคือการพัฒนาบุคลากรที่เป็นหลักของบริษัทฯ
และพัฒนาระบบพื้นฐานอย่างต่อเนื่อง ในปี 2550 กลุ่มเริ่มทำการปรับปรุงระบบสารสนเทศครั้งใหญ่
โดยมีจุดมุ่งหมายที่จะทำให้ระบบสำหรับกลุ่มธุรกิจเรือบรรทุกสินค้าแห้งเทกองนั้นครบวงจรสมบูรณ์ในปี
2551 สำหรับปี 2551 และปีต่อๆ ไป ผู้จัดการระดับอาวุโสของกลุ่มบริษัทโทรีเซนจะเข้าสู่ระบบ
“การจ่ายค่าตอบแทนตามผลงาน”
โดยที่โบนัสในอนาคตจะเชื่อมโยงกับผลการดำเนินการของกลุ่มบริษัทฯ และผลงานของแต่ละบุคคล
ตามเป้าหมายของกลุ่มบริษัทฯ ในระยากลาง

ถ้ากลุ่มบริษัทโทรีเซนไม่สามารถแข่งขันได้อย่างมีประสิทธิภาพ ในอุตสาหกรรมขนส่งสินค้าแห้งเทกอง
รายได้และความสามารถในการทำกำไรจะลดลง

อุตสาหกรรมการขนส่งสินค้าแห้งเทกอง เป็นอุตสาหกรรมที่มีการแข่งขันสูงและผู้ประกอบการใหม่ๆ
สามารถเข้าสู่ธุรกิจนี้อย่างไม่ยากนัก (แม้ว่าจะเป็นอุตสาหกรรมที่ใช้เงินทุนสูง)
กลุ่มบริษัทโทรีเซนแข่งขันโดยเน้นเรื่องราคาและการบริการให้กับลูกค้า
ชื่อเสียงของกลุ่มบริษัทและคุณภาพและความยืดหยุ่นของกองเรือบริษัท
ในการบริการขนส่งสินค้าระหว่างประเทศ
คู่แข่งของกลุ่มบริษัทหลายแห่งมีเงินทุนและทรัพยากรด้านอื่นๆ มากกว่า
มีกองเรือใหญ่กว่าของกลุ่มบริษัท มีต้นทุนการดำเนินงานต่ำกว่า
หรือมีการเข้าไปในตลาดขนส่งสินค้าแห้งเทกองที่ดีกว่า ส่วนแบ่งตลาดของบริษัทฯ
ในตลาดระหว่างประเทศไม่เพียงพอที่จะทำให้บริษัทฯ
สามารถมีอิทธิพลในการกำหนดระดับของราคาได้
และอัตราส่วนแบ่งตลาดของกลุ่มบริษัทถูกกำหนดโดยปัจจัยต่างๆ ที่กลุ่มบริษัทไม่สามารถควบคุมได้

ในช่วงขาขึ้นของตลาด มักจะมีผู้ประกอบการหน้าใหม่เข้าสู่ตลาด (มีความเป็นไปได้สูงที่จะรวมถึง
ผู้ประกอบการเกี่ยวกับเรือบรรทุกสินค้าแห้งกองที่มี
และเรือบรรทุกคอนเทนเนอร์รายใหญ่กว่าในปัจจุบัน)
ดังนั้นทำให้มีคู่แข่งหน้าใหม่ในอุตสาหกรรมมากขึ้น และทำให้การแข่งขันในตลาดเข้มข้นขึ้นไปอีก
ดังนั้นถ้าดูตามแนวโน้มในอดีตก็จะเห็นว่า เมื่อมีการเติบโตในตลาดโลกสูง
หรือมีการเปลี่ยนการสมดุลย์การค้าที่ทำให้เกิดตลาดที่เติบโตและมีอัตราค่าระวางสูง
จากนั้นก็จะมีการเพิ่มขนาดระวางบรรทุกมากขึ้น
ทำให้อุตสาหกรรมอ่อนไหวต่อการตกไปสู่ขาลงในช่วงซบเซาของอุตสาหกรรมดังกล่าว
ความกดดันทางด้านราคาจะรุนแรงมากและอัตราค่าเช่าเรืออาจลดต่ำลงอย่างเห็นได้ชัด
และกระทบต่อรายได้ของกลุ่มบริษัท โทรีเซน

กลุ่มบริษัทโทรีเซนอาจต้องมีรายจ่ายที่ไม่ได้คาดคิดมาก่อนเพื่อบำรุงรักษากองเรือขนส่งสินค้าแห้งเทกอง

ถ้าเรือของกลุ่มบริษัทโทรีเซนได้รับความเสียหาย (เช่น จากสภาพอากาศหรืออุบัติเหตุ)
เรือเหล่านี้อาจต้องถูกซ่อมแซมที่อู่แห้ง ต้นทุนและระยะเวลาการซ่อมที่อู่แห้งนั้นไม่สามารถคาดเดาได้
ซึ่งค่าซ่อมนั้นอาจใช้เงินจำนวนมากและไม่ได้อยู่ในความคุ้มครองของบริษัทประกัน
การสูญเสียของรายได้ในระหว่างที่เรือเหล่านี้กำลังถูกซ่อมแซมและปรับปรุงใหม่
รวมทั้งต้นทุนที่เกิดขึ้นจริงจากการซ่อมแซมเหล่านี้ จะทำให้รายได้ของกลุ่มบริษัทลดลง
นอกจากนี้พื้นที่ของอู่แห้งนั้นมีจำนวนจำกัดในบางครั้ง
และไม่ได้อยู่ในสถานที่ที่สะดวกต่อการเอาเรือไปซ่อมทั้งหมด

นอกจากนี้ความเปลี่ยนแปลงต่างๆ ที่ไม่ได้คาดคิดมาก่อนในด้านของกฏระเบียบต่างๆ
ของรัฐบาลและมาตรฐานของอุปกรณ์อื่นๆ อาจทำให้เกิดค่าใช้จ่ายเพื่อทำตามการเปลี่ยนแปลงเหล่านี้
หรือเพื่อการเพิ่มอุปกรณ์ใหม่ๆ ให้กับเรือที่มีสภาพเก่า
ดังนั้นกลุ่มบริษัทโทรีเซนอาจไม่สามารถใช้งานเรือบางลำเป็นเวลานาน
หรือเป็นเวลาหลายครั้งที่นานกว่าคาดการไว้
เพื่อดำเนินการซ่อมแซมที่จำเป็นหรือการปรับปรุงเรือเพื่อให้เป็นไปตามกฏระเบียบต่างๆ ดังกล่าว
จึงไม่สามารถประกันได้ว่าเรือกลุ่มบริษัทโทรีเซนจะไม่ต้องเข้ารับการซ่อมแซมอย่างมาก
ซึ่งจะทำให้เกิดค่าใช้จ่ายจำนวนมาก

เรือของกลุ่มบริษัทโทรีเซนจะถูกพักการปฏิบัติงานเป็นประจำเป็นช่วงๆ
เพื่อการตรวจเช็คสภาพเรือและการดูแลรักษาเรือตามปกติ
ถ้าเรือต้องการการซ่อมแซมมากกว่าที่คาดการไว้ ก็จะทำให้เวลาที่จะนำเรือกลับมาใช้อีกยืดไปอีก
ความล่าช้าดังกล่าวอาจทำให้เกิดผลกระทบต่อธุรกิจของกลุ่มบริษัทโทรีเซนผลการดำเนินงาน
และสภาวะทางการเงิน

นโยบายของกลุ่มบริษัทโทรีเซน
คือการลงทุนให้มากในการรักษากองเรือขนส่งสินค้าแห้งเทกองให้มีมาตรฐานอยู่ในระดับสูง
เพื่อลดช่วงเวลาเครื่องเสีย
กลุ่มบริษัทยังมีแผนทำตารางการเข้าอู่แห้งของกองเรือล่วงหน้าเป็นเวลาหนึ่งถึงสองปี
และเจรจาขอพื้นที่ในอู่แห้งล่วงหน้า
ในหลายๆกรณีเราได้เจรจาเพื่อกำหนดราคาการเอาเรือเข้าอู่ซ่อมเรือแห้งให้คงที่กับอู่ต่อเรือที่เราต้องการ
และเพื่อเป็นการรับประกันได้ว่าเรือเหล่านี้จะอยู่ใกล้กับสถานที่เหล่านี้
เมื่อถึงกำหนดเวลาที่เรือต้องเข้าอู่แห้ง

ความล่าช้าในการรับมอบเรือใหม่
หรือการซ่อมแซมเรือที่มีอยู่อาจทำให้เกิดผลกระทบต่อรายได้ของกลุ่มบริษัทโทรีเซน

แผนงานในการปรับปรุงกองเรืออย่างค่อยเป็นค่อยไปของกลุ่มบริษัทโทรีเซน
มีจุดประสงค์เพื่อลดอายุเฉลี่ยของกองเรือ โดยแผนที่จะซื้อเรือสั่งต่อใหม่ในอนาคตนั้น
จะมีการรับมอบตรงเวลาและจะสามารถใช้งานได้ตามแบบที่กำหนดไว้
ความล่าช้าอย่างมากในการรับมอบเรือ
หรือการไม่สามารถปฏิบัติงานอย่างมีประสิทธิภาพจะมีผลกระทบต่อธุรกิจของกลุ่มบริษัทโทรีเซน
ผลการดำเนินการและสถานภาพการเงินของบริษัทฯ
ความล่าช้าในการส่งมอบเรืออาจเกิดขึ้นจากปัญหาของอู่ต่อเรือ การไม่สามารถชำระหนี้
หรือเหตุการณ์สุดวิสัยที่กลุ่มบริษัทโทรีเซนหรืออู่ต่อเรือไม่สามารถควบคุมได้หรือเหตุผลอื่นๆ
ถ้าเหตุการณ์เหล่านี้และความสูญเสียต่างๆ
ที่เกิดขึ้นไม่ได้รับการชดเชยความเสียหายหรือการประกันอย่างเพียงพอ
อาจมีผลกระทบต่อผลประกอบการทางการเงินของกลุ่มบริษัทโทรีเซน

นโยบายของกลุ่มบริษัทโทรีเซน คือการที่จะหาอู่ต่อเรือที่มีคุณภาพที่มีประสบการณ์การต่อเรือที่เพียงพอ
และมีทีมงานดูแลการต่อเรือใหม่ที่แข็งขัน
ซึ่งจะทำการตรวจสอบดูแลการสร้างต่อของกลุ่มบริษัทโทรีเซนเป็นประจำ
เพื่อให้รับประกันได้ว่ากลุ่มบริษัทโทรีเซนจะได้รับเรือที่มีคุณภาพและจะมีการแจ้งกลุ่มบริษัทโทรีเซนแต่เนิ่นๆ
ถ้ามีความเสี่ยงที่อาจมีการรับมอบเรือล่าช้า

ต้นทุนการดำเนินการ และต้นทุนค่าใช้จ่ายจะเพิ่มมากขึ้น
และความสามารถในการใช้เชื้อเพลิงอย่างมีประสิทธิภาพจะลดลงในขณะที่เรือของกลุ่มบริษัทโทรีเซนมีอายุงานมากขึ้น
ซึ่งจะมีผลกระทบต่อรายได้ของกลุ่มบริษัทโทรีเซน

ณ วันที่ 30 กันยายน 2550 กองเรือบรรทุกสินค้าแห้งเทกองของกลุ่มบริษัทโทรีเซนมีอายุครบ 25 ปี
มีขนาดระวางบรรทุกเฉลี่ยประมาณ 28,145 เดทเวทตัน และมีอายุเฉลี่ย 18.04 ปี โดยทั่วไป
ต้นทุนค่าใช้จ่ายและต้นทุนอื่นๆ ในการรักษาเรือให้อยู่ในสภาพที่ดีจะเพิ่มสูงขึ้นตามอายุงานของเรือ
โดยปกติแล้วเรือเก่าจะมีค่าใช้จ่ายในการบำรุงรักษาสูงกว่าเรือที่เพิ่งต่อขึ้นใหม่
เนื่องจากมีความจำเป็นต้องดูแลรักษามากขึ้น
และมีความสามารถในการใช้เชื้อเพลิงอย่างมีคุณภาพลดลง
ซึ่งอาจทำให้ส่วนต่างกำไรลดลงและลดความสามารถในการทำกำไรของกลุ่มบริษัทโทรีเซน
นอกจากนี้กฎระเบียบต่างๆ ของรัฐบาล ความปลอดภัยหรือมาตรฐานของอุปกรณ์อื่นๆ
ที่เกี่ยวข้องกับอายุของเรือ อาจทำให้ต้องมีค่าใช้จ่ายเพิ่มเติมในการปรับปรุงเปลี่ยนแปลง
หรือเพิ่มเติมอุปกรณ์ใหม่ๆ ให้เป็นไปตามกฎระเบียบเหล่านั้น
และอาจจำกัดลักษณะของประเภทการให้บริการของเรือได้

แผนการปรับปรุงกองเรืออย่างค่อยเป็นค่อยไป มีจุดมุ่งหมายเพื่อลดอายุเฉลี่ยของกองเรือ
ในช่วงระยะเวลา 5 ปี ข้างหน้านี้ และโดยทั่วไปแล้ว เรือสั่งต่อใหม่
มักจะมีความสามารถในการใช้พลังงานอย่างมีประสิทธิภาพมากกว่าเรือเก่า

กลุ่มบริษัทโทรีเซนอาจไม่สามารถได้รับใบรับรองของสถาบันจัดอันดับชั้นเรือ

เรือแต่ละลำจะต้องมีการตรวจสอบตามกำหนด การตรวจสอบประจำปี การตรวจสอบเพื่อเข้าอู่แห้ง
และการตรวจสอบแบบพิเศษต่างๆ และบางครั้งเรือต้องผ่านการตรวจสอบอื่นๆ
ตามกฏและข้อบังคับของประเทศที่เรือจดทะเบียนไว้ โดยปกติแล้วจะมีการสำรวจเพื่อเข้าอู่แห้ง
ซึ่งรวมถึงการตรวจสอบส่วนที่อยู่ใต้น้ำเป็นเวลาสองครั้งภายในเวลาห้าปี

ถ้าเรือลำใดไม่สามารถรักษามาตรฐานหรือไม่ผ่านการตรวจสอบประจำปี
การตรวจสอบเพื่อเข้าอู่แห้ง และการตรวจสอบแบบพิเศษ หรือการตรวจสอบอื่นๆ
ที่ทำโดยสถาบันจัดอันดับเรือลำนั้นจะไม่สามารถทำการทำการค้าระหว่างท่าเรือและไม่สามารถปฏิบัติงานได้
การที่เรือไม่สามารถรักษามาตรฐานหรือไม่สามารถผ่านการสำรวจนั้น
อาจทำให้เรือไม่เป็นไปตามกรมธรรม์ประกันที่เกี่ยวข้อง และอาจทำให้บริษัทประกันลดค่าคุ้มครอง
การที่เรือไม่สามารถปฏิบัติงานได้และการไม่สามารถปฏิบัติตามกรมธรรม์ประกันภัยของกลุ่มบริษัทโทรีเซนอาจทำให้รายได้ของกลุ่มบริษัทโทรีเซนลดลงอย่างมาก

ความเสี่ยงที่เกี่ยวกับกลุ่มธุรกิจงานบริการนอกชายฝั่งของกลุ่มบริษัทโทรีเซน

อุตสาหกรรมการให้บริการนอกชายฝั่งนั้นขึ้นอยู่กับอุตสาหกรรมน้ำมันและก๊าซธรรมชาติซึ่งได้รับผลกระทบจากความผันผวนของราคาน้ำมันและก๊าซธรรมชาติ

กลุ่มบริษัทโทรีเซนให้บริการงานขุดเจาะนอกชายฝั่งให้กับอุตสาหกรรมน้ำมัน
และก๊าซธรรมชาติโดยผ่านเมอร์เมด
และธุรกิจงานบริการนอกชายฝั่งของกลุ่มบริษัทโทรีเซนได้รับผลกระทบจากความ
ผันผวนของอุปสงค์และราคาของน้ำมันและก๊าซธรรมชาติของโลก โดยเฉพาะในกิจกรรมการสำรวจ
การพัฒนา และการผลิต
น้ำมันและก๊าซธรรมชาติในเอเชียตะวันออกเฉียงใต้ซึ่งเมอร์เมดให้บริการอยู่

บริษัทต่างๆ ที่สำรวจน้ำมันและก๊าซธรรมชาติอาจยกเลิกหรือลดกิจกรรมการสำรวจ
ขึ้นอยู่กับราคาตลาดของน้ำมันและก๊าซธรรมชาติ ซึ่งจะทำให้อุปสงค์ของงานบริการนอกชายฝั่งต่างๆ
ของกลุ่มบริษัท โทรีเซนลดตามลงไปด้วย
แม้ว่ากิจกรรมการขุดเจาะนอกชายฝั่งและกิจกรรมการผลิตจะเพิ่มขึ้นในปี 2548 และ 2549
ไม่สามารถประกันได้ว่ากิจกรรมจะดำเนินต่อไปในระดับนี้หรือเพิ่มมากขึ้นในอนาคต
การใช้เวลาขุดเจาะและการผลิตที่ยาวนานออกไปอาจมีผลต่อธุรกิจของกลุ่มบริษัทโทรีเซนและผลการทำงานของกลุ่มบริษัท

กลุ่มบริษัทโทรีเซนมุ่งเน้นไปที่ธุรกิจเฉพาะต่างๆเช่น
วิศวกรรมโยธาใต้น้ำและการขุดเจาะน้ำมันเพื่อช่วยลดความผันผวนของรายได้
ธุรกิจวิศวกรรมโยธาใต้น้ำของกลุ่มบริษัทโทรีเซนจะมุ่งเน้นไปที่ธุรกิจปลายน้ำ
โดยเฉพาะการตรวจสอบ การซ่อมบำรุงรักษาอุปกรณ์เครื่องมือที่มีอยู่
ซึ่งจะต้องผ่านมาตรฐานความปลอดภัย ไม่ว่าราคาน้ำมันและก๊าซธรรมชาติจะเป็นอย่างไร
เรือขุดเจาะจะนำไปใช้ในงานขุดเจาะในส่วนของการผลิตเป็นส่วนใหญ่
ซึ่งเป็นส่วนที่มีความผันผวนน้อยกว่าส่วนงานขุดเจาะด้านอื่นๆ

อุปสงค์ของธุรกิจงานบริการนอกชายฝั่งของกลุ่มบริษัทมีความเสี่ยงจากความผันผวน
และผลของการดำเนินงานให้บริการนอกชายฝั่งต่างๆ อาจมีความผันผวน

อุปสงค์ของการบริการนอกชายฝั่งของกลุ่มบริษัทโทรีเซน
มีความผันผวนโดยมีช่วงเวลาที่มีอุปสงค์สูงแต่ขาดแคลนอุปทาน และเมื่ออัตราค่าระวางสูง
มักจะตามด้วยช่วงเวลาที่มีอุปสงค์ต่ำ ในขณะที่อุปทานล้นตลาด และอัตราค่าระวางต่ำ
การที่มีเรือสั่งต่อใหม่ เรือที่มีการปรับปรุงโครงสร้าง เรือขุดเจาะ
หรือเรือสนับสนุนงานวิศวกรรมโยธาใต้น้ำที่เข้ามาใหม่ในตลาดทำให้เกิดอุปทานในตลาดมากขึ้น
ซึ่งจะทำให้ยากต่อการขึ้นอัตราค่าเช่า หรืออาจมีผลทำให้อัตราค่าเช่าลดลงไป
ช่วงเวลาที่มีอุปสงค์ต่ำทำให้มีการแข่งขันที่รุนแรงมากขึ้น และทำให้สินทรัพย์ต่างๆ จอดอยู่เฉยๆ
ในหลายช่วงเวลา ทรัพย์สินที่ให้บริการนอกฝั่งทะเลของบริษัทฯ อาจต้องจอดอยู่เฉยๆ
หรือไม่เช่นนั้นแล้วกลุ่มบริษัทโทรีเซนต้องยอมทำสัญญาที่ให้ค่าตอบแทนต่ำตามสภาพตลาดในอนาคต
นอกจากนี้ความสามารถของกลุ่มบริษัทโทรีเซนในการต่อสัญญาใหม่เหล่านี้ หรือทำสัญญาใหม่ๆ
และเงื่อนไขของสัญญาเหล่านี้ขึ้นอยู่กับสภาวะต่างๆ ของตลาดในเวลาที่มีการพิจารณาสัญญาต่างๆ
ดังกล่าว

นอกจากนี้ เนื่องด้วยสัญญาการให้บริการงานวิศวกรรมโยธาใต้น้ำส่วนใหญ่มีลักษณะเป็นสัญญาระยะสั้น
การเปลี่ยนแปลงต่างๆ ของสภาวะตลาดสามารถส่งผลกระทบต่อธุรกิจของกลุ่มธุรกิจนี้อย่างรวดเร็ว
นอกจากนี้เนื่องด้วยธุรกิจการงานบริการนอกชายฝั่งของกลุ่มบริษัทโทรีเซนเป็นธุรกิจที่ทำสัญญาเป็นโครงการ
ดังนั้นกระแสเงินสดหมุนเวียนของกลุ่มธุรกิจงานบริการนอกชายฝั่งจึงไม่อาจคาดเดาได้และอาจไม่สม่ำเสมอ
และจากความผันผวนของอุปสงค์ของกลุ่มธุรกิจงานนอกชายฝั่ง
อาจทำให้ผลประกอบการของกลุ่มธุรกิจงานบริการนอกชายฝั่งผันผวนได้

ธุรกิจงานบริการนอกชายฝั่งของกลุ่มบริษัทโทรีเซนมีความเสี่ยงจากการดำเนินงานหลายอย่าง

ธุรกิจงานบริการนอกชายฝั่งของกลุ่มบริษัทโทรีเซนมีความเสี่ยงหลายอย่าง
ที่มาจากอุตสาหกรรมน้ำมันและก๊าซธรรมชาติ อาทิ ไฟไหม้ ภัยธรรมชาติ ระเบิด
การทะลักของน้ำมันออกจากบ่อ การเผชิญกับความดันผิดปกติ การระเบิดของปล่องภูเขาไฟ
ท่อน้ำมันแตกและน้ำมันรั่ว ความเสี่ยงต่างๆ เหล่านี้อาจมีผลตามมาอย่างร้ายแรง
รวมทั้งการสูญเสียของชีวิตหรือบาดเจ็บอย่างรุนแรง ความเสียหายต่อทรัพย์สิน
และอุปกรณ์ของกลุ่มบริษัทหรือของบริษัทลูกค้า สร้างมลภาวะต่อสิ่งแวดล้อม
การฟ้องร้องเรียกความเสียหายต่อการบาดเจ็บของบุคคล ผลกระทบต่างๆ ทางการเมือง
และความเสียหายต่อชื่อเสียงกลุ่มบริษัทฯ

ธุรกิจงานบริการนอกชายฝั่งของกลุ่มบริษัทโทรีเซน ยังมีความเสี่ยงจากความขัดข้องของอุปกรณ์
ซึ่งอาจต้องใช้เวลาในการซ่อมแซมนานและทำให้รายได้ของกลุ่มบริษัทโทรีเซนต้องสูญเสียไป
กลุ่มบริษัทโทรีเซนอาจต้องหยุดการดำเนินการบางส่วน
ถ้ามีอุปกรณ์สำคัญส่วนใดชำรุดจนกระทั่งกลุ่มบริษัทโทรีเซนสามารถทดแทน และ/หรือ
ซ่อมแซมส่วนนั้นได้ ความล้มเหลวในระบบการทำงานที่สำคัญอาจทำให้เกิดการสูญเสียชีวิต
หรือการบาดเจ็บที่ร้ายแรง ความเสียหายหรือความสูญเสียต่อเรือ
และอุปกรณ์และข้อพิพาททางการเมืองหรือทางกฏหมายที่ยืดเยื้อและมีผลเสียต่อชื่อเสียงของบริษัทฯ

กรณีที่กล่าวมามีผลกระทบต่อชื่อเสียงกลุ่มบริษัทฯ สภาวะทางการเงิน และผลการดำเนินงาน
และความสามารถของกลุ่มบริษัทในการดำเนินธุรกิจบริการนอกชายฝั่งต่อไป

นโยบายของกลุ่มบริษัทโทรีเซนคือการลงทุนด้วยเงินจำนวนมาก
ในการรักษากองเรือของกลุ่มธุรกิจงานบริการนอกชายฝั่งให้มีมาตรฐานให้อยู่ในระดับสูงเพื่อลดช่วงเวลาเครื่องเสีย
นอกจากนี้จากการที่ความปลอดภัย เป็นเรื่องที่มีการเน้นย้ำมากขึ้น
ลูกค้าจึงมีการตรวจสอบกองเรืออยู่เป็นประจำ และได้ให้ข้อมูลกับบริษัทฯ
เพื่อใส่ไว้ในโครงการตรวจซ่อมและบำรุงรักษากองเรือ

ลูกค้าในตลาดเฉพาะกลุ่มของธุรกิจงานบริการนอกชายฝั่ง
ที่กลุ่มบริษัทโทรีเซนดำเนินธุรกิจอยู่มีจำนวนจำกัด
และการสูญเสียลูกค้าที่สำคัญอาจทำให้เกิดผลกระทบอย่างรุนแรงต่อผลประกอบการทางด้านการเงินของกลุ่มบริษัทโทรีเซน

ลูกค้าที่มีศักยภาพในธุรกิจนี้มีจำนวนจำกัดโดยเฉพาะในธุรกิจขุดเจาะ
และจำนวนโครงการที่มีศักยภาพในธุรกิจที่กลุ่มบริษัทโทรีเซนดำเนินธุรกิจบริการนอกชายฝั่งก็มีจำนวนจำกัด
เช่นกัน ในปีหนึ่งๆ จำนวนสัญญาและโครงการไม่กี่โครงการ
มีสัดส่วนที่สำคัญในรายได้ของธุรกิจบริการนอกชายฝั่งของกลุ่มบริษัท
นอกจากนี้เนื่องด้วยเมอร์เมดมีเรือขุดเจาะทั้งสิ้น 2 ลำ
จึงสามารถให้บริการงานขุดเจาะแก่ลูกค้าไม่เกิน 2 ราย ในช่วงเวลาหนึ่งเท่านั้น
การสูญเสียลูกค้าของธุรกิจการขุดเจาะไปรายหนึ่งทำให้มีผลกระทบต่อธุรกิจการขุดเจาะ
ถ้าเมอร์เมดไม่สามารถหาลูกค้ารายใหม่มาทดแทนลูกค้าที่สูญเสียไปได้
เหตุผลดังกล่าวอาจทำให้กระทบต่อรายได้และผลกำไรโดยรวมของกลุ่มบริษัท

รายได้และความสามารถในการทำกำไรของธุรกิจงานบริการนอกชายฝั่ง
และผลประกอบการทางการเงินของกลุ่มบริษัทโทรีเซนอาจได้รับผลกระทบ
ถ้าลูกค้าสำคัญรายใดของเมอร์เมดยกเลิกสัญญาหรือปฏิเสธไม่ยอมทำสัญญากับเมอร์เมด
และกลุ่มบริษัทโทรีเซนไม่สามารถหาลูกค้ารายใหม่มาทดแทนลูกค้าเหล่านี้ได้

ถ้าธุรกิจงานบริการนอกชายฝั่งของกลุ่มบริษัทโทรีเซน
ไม่สามารถบริหารความเจริญเติบโตของธุรกิจได้อย่างมีประสิทธิภาพ
อาจกระทบต่อผลการดำเนินงานของกลุ่มบริษัท

ตั้งแต่วันที่ 1 ตุลาคม 2546
กลุ่มธุรกิจงานบริการนอกชายฝั่งของกลุ่มบริษัทโทรีเซนได้ซื้อเรือขุดเจาะ 2 ลำ
และเรือสนับสนุนงานวิศกรรมโยธาใต้น้ำ 3 ลำ
กลุ่มธุรกิจบริการนอกชายฝั่งได้ประกาศแผนที่จะซื้อเรือขุดเจาะใหม่1 ลำ
และเรือสนับสนุนวิศวกรรมใต้น้ำที่ต่อใหม่อีก 1 ลำ
จะมีระยะเวลาห่างของเวลาระหว่างเวลาที่กลุ่มธุรกิจงานบริการนอกชายฝั่งซื้อเรือขุดเจาะ
หรือเรือสนันสนุนงานวิศวกรรมโยธาใต้น้ำ และเวลาที่เรือขุดเจาะหรือเรือดังกล่าวเริ่มปฏิบัติงานได้
ในช่วงเวลานั้นสภาวะต่างๆ ที่มีผลกระทบต่ออุตสาหกรรมอาจเปลี่ยนแปลง อย่างเช่น
กลุ่มธุรกิจงานบริการนอกชายฝั่งอาจไม่สามารถได้รับผลตอบแทนอย่างที่คาดหวังได้
ถ้ากลุ่มธุรกิจงานบริการนอกชายฝั่งไม่สามารถบริหารเรือที่ซื้อมาใหม่
และเรือต่อใหม่ที่จะได้มาทั้งในปัจจุบันและอนาคต
อาจกระทบผลการดำเนินงานของกลุ่มบริษัทโทรีเซนเป็นอย่างมาก

แผนการขยายกิจการของกลุ่มธุรกิจงานบริการนอกชายฝั่งต้องการความเอาใจใส่ในการบริหารอย่างมาก
และต้องการทรัพยากรที่สำคัญ ทั้งในแง่การเงินและบุคลากร
ความเจริญเติบโตของกลุ่มธุรกิจงานบริการนอกชายฝั่งทำให้เกิด
และคาดว่าจะทำให้เกิดต่อไปเรื่อยๆ ในด้านความต้องการอย่างสูงด้านทรัพยากรบุคคล
การจัดการและทรัพยากรอื่นๆ
ถ้าเมอร์เมดไม่สามารถดำเนินการต่อไปหรือไม่สามารถหาทรัพยากรบุคคลที่มีคุณภาพ
ไม่สามารถปรับปรุงการดำเนินการให้บริการนอกชายฝั่งและระบบทางการเงิน การบริหารจัดการ
และข้อมูลทางด้านกฎหมาย/การปฏิบัติตามกฎระเบียบต่างๆ
ให้ทันต่อการเจริญเติบโตของธุรกิจนอกชายฝั่งแล้ว
อาจกระทบต่อผลการดำเนินการของทั้งเมอร์เมดและของกลุ่มบริษัทโทรีเซนอย่างมาก

นโยบายของกลุ่มธุรกิจงานบริการนอกชายฝั่ง คือการพัฒนาบุคลากรที่เป็นหลักของบริษัทฯ
และพัฒนาระบบพื้นฐานอย่างต่อเนื่อง ผู้จัดการระดับอาวุโสของเมอร์เมด
จะมีการจ่ายค่าตอบแทนตามผลของงาน
ซึ่งจะเชื่อมโยงกับเป้าหมายของกลุ่มเมอร์เมดในระยะสั้นและระยะกลาง

อุตสาหกรรมธุรกิจงานบริการนอกชายฝั่งของกลุ่มบริษัทโทรีเซน
เป็นอุตสาหกรรมที่มีการแข่งขันสูงทางด้านราคา

ตลาดและภูมิภาคที่กลุ่มธุรกิจงานบริการนอกชายฝั่งทำธุรกิจอยู่มีการแข่งขันสูง
ราคามักเป็นปัจจัยสำคัญในการกำหนดว่าผู้รับเหมารายใดจะได้สัญญาไป
คู่แข่งบางรายมีขนาดธุรกิจใหญ่กว่ากลุ่มบริษัทฯ
โดยมีกองเรือที่หลากหลายกว่าหรือกองเรือที่มีลักษณะจำเพาะกว่า มีทรัพยากรที่มากกว่าของกลุ่ม
และมีชื่อเสียงเป็นที่รู้จัก และสามารถเข้าถึงไปยังภูมิภาคต่างๆ ได้ดีกว่า และ/หรือ
ต้นทุนทรัพยากรต่ำกว่ากลุ่มฯ
ซึ่งปัจจัยเหล่านี้ทำให้คู่แข่งเหล่านี้สามารถรับสถานการณ์ขาลงของอุตสาหกรรมได้ดีกว่า
สามารถแข่งขันเรื่องราคาได้ และเคลื่อนย้าย สร้าง และ/หรือ หาสินทรัพย์เพิ่มเติมได้
ซึ่งปัจจัยทั้งปวงนี้มีผลต่อยอดขายและความสามารถในการทำกำไรของกลุ่มบริษัท

นโยบายของกลุ่มบริษัทโทรีเซน
คือการขยายกิจการของเมอร์เมดและการลดต้นทุนของธุรกิจงานบริการนอกชายฝั่ง

ต้นทุนต่างๆ
ที่เพี่มขึ้นของธุรกิจบริการนอกชายฝั่งของกลุ่มบริษัทโทรีเซนอาจมีผลกระทบต่อความสามารถในการทำกำไรในสัญญาระยะยาว

สัญญาทั้งหมดที่กลุ่มบริษัทโทรีเซนทำกับลูกค้าในกลุ่มธุรกิจงานบริการนอกชายฝั่ง
สำหรับบริการการขุดเจาะและสัญญาบริการวิศวกรรมโยธาใต้น้ำบางฉบับ
มีการกำหนดราคาค่าบริการคงที่ในระยะยาว สัญญาระยะยาวอัตราคงที่เหล่านี้
จำกัดความสามารถของกลุ่มบริษัท ในการปรับอัตราค่าบริการตามการเพิ่มขึ้นของต้นทุน
เช่นต้นทุนเงินเดือน และต้นทุนอะไหล่และสินค้าอุปโภคบริโภคต่างๆ
ซึ่งไม่สามารถคาดเดาได้และผันผวนตามเหตุการณ์ที่กลุ่มบริษัทโทรีเซนไม่สามารถควบคุมได้
การเพิ่มขึ้นของต้นทุนดังกล่าวมีผลอย่างมากต่อความสามารถในการทำกำไรของกลุ่มบริษัท

การบำรุงรักษา และซ่อมแซมเรือขุดเจาะ
และเรือของกลุ่มธุรกิจงานบริการนอกฝั่งทะเลมีค่าใช้จ่ายสูง

การดำเนินงานของธุรกิจงานบริการนอกชายฝั่งขึ้นอยู่กับทรัพย์สิน อย่างเช่นเรือขุดเจาะ
และเรือสนับสนุนงานวิศวกรรมโยธาใต้น้ำ
กลุ่มบริษัทโทรีเซนต้องบำรุงรักษาเรือขุดเจาะและเรือเหล่านี้ให้มีมาตรฐานระดับหนึ่ง
และเพื่อรักษาใบรับรองของเรือขุดเจาะและเรือสนับสนุนงานวิศวกรรมโยธาใต้น้ำ เช่น
เรือขุดเจาะ และเรือสนับสนุนงานวิศวกรรมโยธาใต้น้ำต้องเข้ารับการบำรุงรักษาที่อู่แห้งทุกๆ 5 ปี
การบำรุง
รักษาเรือที่อู่แห้งนั้นมีค่าใช้จ่ายจำนวนมากและไม่สามารถประกันได้ว่าจะไม่มีค่าใช้จ่ายเกินงบ
กลุ่มบริษัทอาจต้องซ่อมแซมหรือปรับปรุงเรือขุดเจาะหรือเรือสนับสนุนงานวิศวกรรมโยธาใต้น้ำใหม่
หรือต้องมีค่าใช้จ่ายจำนวนมากในการซื้ออะไหล่และทรัพย์สินเพิ่มเติม
นอกจากนี้เนื่องจากเรือขุดเจาะและเรือหลายลำของกลุ่มบริษัทไม่ใช่เรือใหม่
ต้นทุนการบำรุงรักษาและซ่อมแซมเรือเหล่านั้นอาจจะสูงกว่าเรือที่สั่งต่อใหม่

ไม่สามารถประกันว่าได้ว่ากลุ่มบริษัทฯ
จะสามารถหาเงินสดจากการดำเนินงานหรือเงินกู้ยืมหรือจากการจัดหาเงินทุน
โดยมีเงื่อนไขที่เหมาะสมหรือเพียงพอเพื่อดำเนินการตามนี้ได้
ถ้ากลุ่มบริษัทไม่สามารถเข้าถึงแหล่งทุนเพื่อการดำเนินงานที่เพียงพอได้
อาจมีผลกระทบต่อการดำเนินงานของกลุ่มธุรกิจงานบริการนอกชายฝั่ง

เมอร์เมดสามารถจัดหาเงินทุนจำนวน 246
ล้านดอลลาร์สิงค์โปร์จากการเสนอขายหุ้นสามัญเพิ่มทุนแก่ประชาชนทั่วไปเป็นครั้งแรก (IPO)
และจากการมีงบดุลที่แข็งแกร่งจะทำให้เมอร์เมดสามารถเข้าสู่ตลาดหนี้ (debt markets)
ได้อย่างมีประสิทธิภาพเพื่อให้การลงทุนในสินทรัพย์ไม่ติดขัด

ความเสี่ยงทั่วไปของกลุ่มบริษัทโทรีเซน

ธุรกิจเรือบรรทุกสินค้าแห้งเทกอง และธุรกิจงานบริการนอกชายฝั่งของกลุ่มบริษัทโทรีเซน ขึ้นอยู่กฎ
ระเบียบการเดินเรือทะเล และภาระผูกพันต่างๆ
ที่อาจนำมาซึ่งค่าใช้จ่ายจำนวนมากและมีผลกระทบอย่างมากต่อผลการดำเนินงานและสถานภาพการเงินของกลุ่มบริษัท

การดำเนินงานการขนส่งสินค้าแห้งเทกองทางทะเลและบริการนอกชายฝั่ง มีกฎระเบียบมากมาย
รวมทั้งกฎบัตรต่างๆ ข้อตกลงระหว่างประเทศ ที่ว่าด้วยการบริหาร การขนส่ง การเก็บรักษาสินค้า
และการปล่อยปิโตรเลียมและสารพิษ ซึ่งทั้งหมดนี้มีจุดประสงค์เพื่อปกป้องรักษาสิ่งแวดล้อม
จากมลภาวะ และเพื่อรักษาชีวิตสัตว์ทะเล
รวมทั้งกฏหมายและระเบียบของประเทศและรัฐบาลท้องถิ่นที่มีผลบังคับใช้ในพื้นที่เรือให้บริการ
หรือจดทะเบียน
การดำเนินงานการขนส่งทางทะเลของเรือสินค้าแห้งต้องเป็นไปตามเงื่อนใขการประกัน
และข้อกำหนดความรับผิดชอบทางด้านการเงิน และอาจมีการเปลี่ยนแปลงเป็นเมื่อใดก็ได้
โดยเฉพาะอย่างยิ่งเรือจะต้องทำตามเงื่อนไขการดำเนินงาน การบำรุงรักษา การตรวจสอบ
การอบรมและด้านโครงสร้างอย่างเข้มงวด
และต้องปฏิบัติตามการบริหารจัดการทางด้านความปลอดภัยที่ได้รับการรับรอง
และกระบวนการเตรียมการฉุกเฉิน กฎระเบียบเหล่านี้รวมทั้ง
ภาคผนวกที่หกของอนุสัญญาระหว่างประเทศว่าด้วยการป้องกันมลภาวะจากเรือ
ข้อปฏิบัติว่าด้วยการบริหารจัดการเพื่อการเดินเรือที่ปลอดภัยและป้องกันมลภาวะ
อนุสัญญาระหว่างประเทศว่าด้วยความปลอดภัยของชีวิตในทะเล
และกฎความปลอดภัยระหว่างประเทศเกี่ยวกับท่าเรือและเรือ (International Convention
for Prevention of Pollution from Vessels, Management Code for the Safe
Operation of Ships and Pollution Prevention, the International
Convention for Safety of Life at Sea และ the International Security Code
for Ports and Ships.)

ธุรกิจงานบริการนอกชายฝั่งของกลุ่มบริษัทโทรีเซน ต้องได้รับการอนุญาตและความเห็นชอบต่างๆ
ในการดำเนินธุรกิจ
ในอนาคตกลุ่มบริษัทโทรีเซนอาจต้องต่ออายุใบอนุญาตเพื่อทำธุรกิจงานบริการนอกชายฝั่ง
หรือต้องขอรับใบอนุญาตและใบรับรองใหม่
ไม่สามารถประกันได้ว่ากลุ่มบริษัทโทรีเซนจะได้รับการต่ออายุใบอนุญาต
หรือได้รับใบอนุญาตหรือใบรับรองดังกล่าวหรือไม่
หรือจะได้ตามกรอบเวลาที่กลุ่มบริษัทโทรีเซนคาดไว้ ถ้ากลุ่มบริษัทโทรีเซนไม่สามารถต่ออายุ รักษา
หรือได้มาซึ่งใบอนุญาตหรือใบรับรองดังกล่าว
อาจทำให้การดำเนินงานการบริการนอกชายฝั่งของกลุ่มบริษัทโทรีเซนสะดุด หรือล่าช้า
และอาจมีผลกระทบต่อการบริการนอกชายฝั่งของกลุ่มบริษัทโทรีเซนหรือธุรกิจของกลุ่มบริษัทโทรีเซน

ธุรกิจของกลุ่มบริษัทโทรีเซนมีความเสี่ยงตามปกติต่างๆ จากความการความสูญเสียและภาระผูกพัน
และถ้าบริษัทฯ ไม่มีการประกันที่เพียงพอต่อความสูญเสียที่เกิดขึ้นจริงหรือภาระผูกพันที่เกิดขึ้นจริง
อาจส่งกระทบต่อสถานภาพทางการเงินและผลการดำเนินงานของบริษัทฯ ได้

ความสูญเสียของทรัพย์สินทางทะเลอาจเกิดจากสาเหตุหลายอย่าง รวมทั้งสภาพอากาศที่แปรปรวน
การชน การเกยตื้น ไฟไหม้ เครื่องยนต์ขัดข้อง ความผิดพลาดของมนุษย์ เรืออาจถูกกักบริเวณ
หรือเรืออาจจม และมีการรั่วไหลทำให้เกิดมลภาวะ และอาจทำให้บุคคลอื่นเรียกร้องค่าเสียหาย
นอกจากนี้สินค้าในเรืออาจติดไฟ ระเบิด และสารพิษอาจเป็นอันตรายต่อเรือ คน และสิ่งแวดล้อม
ในขณะที่กลุ่มบริษัทโทรีเซนให้ความสำคัญกับความปลอดภัย
ในการออกแบบและการปฏิบัติการของกองเรือ
กลุ่มบริษัทโทรีเซนได้ประสบกับอุบัติเหตุเป็นบางครั้งและเหตุการณ์อื่นๆ ที่เกี่ยวกับเรือ
ไม่มีการประกันได้ว่าจะไม่เกิดเหตุการณ์ที่คล้ายกันอีกในอนาคต

แม้ว่ากลุ่มบริษัทโทรีเซนจะสามารถเรียกค่าชดเชยความเสียหายบางส่วนได้ จากบริษัทประกันภัย
ค่าชดเชยความเสียหายอาจต้องมีการหักเงินความเสียหายส่วนต้น และข้อจำกัดอื่นๆ
และไม่มีการประกันได้ว่าการประกันภัยของกลุ่มบริษัทฯ
จะสามารถชดเชยค่าใช้จ่ายจากเหตุการณ์ได้ทั้งหมดเสมอ
หรือแม้ว่ากลุ่มบริษัทโทรีเซนจะสามารถทำตามเงื่อนไขตามข้อบังคับของการประกันที่เกี่ยวข้อง
สำหรับการชดเชยความเสียหายจากบริษัทประกันภัย ถ้าเหตุการณ์ที่คล้ายคลึงกันเกิดขึ้นอีกในอนาคต
อาจทำให้เกิดความสูญเสียต่างๆ โดยตรงหรือมีภาระผูกพันต่างๆ ความสูญเสียของกำไร
หรือต้นทุนที่สูงขึ้น ซึ่งทำให้มีผลกระทบต่อการดำเนินงานของบริษัทฯ สภาพการเงิน
และผลการดำเนินงาน

นอกจากนี้กลุ่มบริษัทโทรีเซนไม่ได้มีการประกันที่เกี่ยวกับความสูญเสียของกำไร
การสูญเสียของการว่าจ้าง ความล่าช้า ความสูญเสียที่เป็นผลต่อเนื่อง
หรือความสูญเสียของรายได้จากการที่เรือไม่สามารถปฏิบัติงานได้
ยกเว้นเฉพาะกรณีที่เป็นข้อเรียกร้องต่อบุคคลที่สาม นอกจากนี้ความเสี่ยงบางอย่าง
อย่างเช่นที่เกี่ยวกับความเสียหายทางเคมีชีวภาพไม่สามารถประกันได้
เนื่องจากมีการเรียกร้องค่าเสียหายประกันภัยกันทั่วไป ในอุตสาหกรรมการขนส่งทางทะเล
ผู้รับประกันและสมาคมพีแอนด์ไออาจขอเพิ่มค่าเบี้ยประกันได้ ถ้ากลุ่มบริษัทฯ
ไม่สามารถประกันการดำเนินธุรกิจได้หรือขอรับประกันในเงื่อนไขที่ต้องการ
หรือมีภาระผูกพันใดที่กลุ่มบริษัท ต้องรับผิดชอบและไม่สามารถเอาเงินประกันมาชดใช้ได้หมด
อาจส่งผลต่อการดำเนินงาน โอกาสในอนาคต สภาพการเงิน และผลการดำเนินการของกลุ่มบริษัท

สมาคมพีแอนด์ไอที่กลุ่มบริษัทโทรีเซนเป็นสมาชิกอยู่ อาจขอให้สมาชิกเพิ่มการสนับสนุนทางการเงิน
ซึ่งอาจมีผลกระทบต่อสภาวะทางการเงินและผลการดำเนินงานของกลุ่มบริษัทโทรีเซน

กลุ่มบริษัทโทรีเซนจะได้รับการชดเชยความเสียหาย
สำหรับภาระบางอย่างที่เกิดขึ้นในขณะที่เรือของกลุ่มบริษัทโทรีเซนปฏิบัติการอยู่
จากการเป็นสมาชิกของการคุ้มครองและการชดเชยความเสียหายหรือสมาคมพีแอนด์ไอ
สมาคมพีแอนด์ไอเป็นสมาคมการประกันที่สมาชิกต้องช่วยออกเงินเพื่อช่วยสมาชิกคนอื่นรับผิดชอบความสูญเสียต่างๆ
สมาคมพีแอนด์ไอมีจุดประสงค์ในการให้ประกันซึ่งกันและกันในกลุ่มโดยวัดจากจำนวนน้ำหนักเป็นตันรวมของเรือสมาชิก
การชดเชยความเสียหายจะจ่ายตามเบี้ยประกันรวมของสมาชิกสมาคมทั้งหมด
แม้ว่าอาจมีการขอให้เพิ่มการสนับสนุนทางด้านการเงินเพิ่ม
ถ้าเบี้ยประกันรวมไม่พอที่จะชำระค่าเรียกร้องชดเชยความเสียหายที่ส่งให้กับสมาคม
การเรียกร้องความเสียหายที่ยื่นให้กับสมาคม อาจรวมถึงการเรียกร้องค่าเสียหายต่างๆ
ที่เกิดจากสมาชิกของกลุ่มรวมทั้งการเรียกร้องต่างๆ ต่อสมาคมจากสมาคมพีแอนด์ไออื่นๆ
ที่ทางสมาชิกมีข้อตกลงระหว่างสมาคม
สมาคมพีแอนด์ไอที่กลุ่มบริษัทโทรีเซนเป็นสมาชิกอยู่อาจของให้สมาชิกจ่ายเงินเพิ่ม
และการเพิ่มเงินสนับสนุนสมาคมดังกล่าวอาจมีจำนวนมาก
ซึ่งอาจมีผลกระทบต่อสภาพการเงินและผลการดำเนินงานของกลุ่มบริษัทโทรีเซน

ถ้ากลุ่มบริษัทโทรีเซนไม่สามารถดึงดูดทรัพยากรบุคคลที่มีคุณภาพ
สำหรับธุรกิจของกลุ่มบริษัทโทรีเซนอาจทำให้เกิดผลกระทบต่อการดำเนินงานหรือธุรกิจของกลุ่มบริษัทโทรีเซน

ปัจจัยที่สำคัญต่อความสำเร็จของธุรกิจของกลุ่มบริษัทโทรีเซน คือความสามารถในการหา อบรม
และอบรมอย่างต่อเนื่องให้กับเจ้าหน้าที่ที่เหมาะสม และมีประสบการณ์ในการประจำการเรือ
และเจ้าหน้าที่ประจำสำนักงาน
ธุรกิจงานบริการนอกชายฝั่งของกลุ่มบริษัทโทรีเซนต้องการบุคลากรที่มีฝีมือเพื่อปฏิบัติ
การในเรือขุดเจาะ และเรือสนับสนุนงานวิศวกรรมโยธาใต้น้ำ
ตลาดของเจ้าหน้าที่ที่มีคุณภาพและมีประสบการณ์นั้น มีความแข่งขันสูงและเติบโตขึ้นมากในไม่กี่ปีมานี้
เนื่องจากการเติบโตของเศรษฐกิจโลก โอกาสในการจ้างงานอื่นๆ และเงินเดือนที่สูงขึ้น
ไม่สามารถประกันได้ว่ากลุ่มบริษัทโทรีเซนจะประสบความสำเร็จในการสรรหาและอบรมบุคลากรที่มีฝีมือในราคาที่สมเหตุสมผล
ถ้ากลุ่มบริษัทโทรีเซนไม่สามารถทำเช่นนั้นได้
จะทำให้เกิดผลกระทบต่อชื่อเสียงของกลุ่มบริษัทโทรีเซน
และความสามารถของกลุ่มบริษัทโทรีเซนในการดำเนินการอย่างปลอดภัยและมีประสิทธิภาพทางต้นทุน
นอกจากนี้กลุ่มบริษัทโทรีเซนคาดว่าอัตราเงินเดือนสำหรับเจ้าหน้าที่ส่วนใหญ่ที่เป็นคนไทยที่ปฏิบัติการในทะเล
จะเพิ่มขึ้นประมาณร้อยละ 7
ตามมาตรฐานแรงงานของอนุสัญญาระหว่างประเทศว่าด้วยแรงงานในทะเล (International
Maritime Labour Convention) ในปี 2552

การดำเนินการของกลุ่มบริษัทโทรีเซนมีความเสี่ยงจากความน่าเชื่อถือของลูกค้า

กลุ่มบริษัทโทรีเซนมีความเสี่ยงจากความความสูญเสียจากการไม่ชำระเงินหรือการที่ลูกค้าไม่ปฎิบัติตามสัญญา
ถ้าลูกค้าของกลุ่มบริษัทโทรีเซนรายสำคัญรายใดไม่ชำระเงินหรือไม่ปฏิบัติตามสัญญา
โดยเฉพาะที่เป็นช่วงซบเซาของธุรกิจ
อาจทำให้เกิดผลกระทบต่อสภาพทางการเงินของกลุ่มบริษัทโทรีเซนหรือผลการดำเนินงานของกลุ่มบริษัทโทรีเซน
ถ้าลูกค้าสำคัญรายใดของกลุ่มบริษัทโทรีเซนผิดนัดชำระหนี้
ผลประกอบการทางการเงินของกลุ่มบริษัทโทรีเซนอาจได้ผลกระทบ
ผลจากการที่ลูกค้าผิดนัดชำระหนี้จะส่งกระทบรุนแรงกว่ากับธุรกิจงานบริการนอกชายฝั่งที่อายุสัญญามีระยะเวลายาวนาน
มูลค่าของสัญญาสูงกว่าและมีจำนวนสัญญาน้อยกว่า

นโยบายของกลุ่มบริษัทโทรีเซน คือการทำงานร่วมกับบริษัทลูกค้าที่มีคุณภาพสูงเป็นหลัก
ซึ่งได้ทำการคัดเลือกจากภายในของกลุ่มบริษัทแล้ว หรือในกรณีที่เป็นไปได้ กลุ่มบริษัทฯ
จะให้ลูกค้าจ่ายเงินล่วงหน้าก่อนเริ่มปฎิบัติงานตามที่ได้รับมอบหมาย0